da da la da da en sv da da da da da da da tr sv tr da de en da en da da da da da da da da da da da da da da da da da da da da da da da da da da da da da da da da da da da da da da en en en en en en en da en da da en da da da da da da da da da da da da da da da da da da da da da sv da da da da da da da da da da da da da da da da cs da da da da en en da da en da de de da da da en da en en da en en da da da da da ceb zh en de zh en da da da en da da en en da da da da da da da da da en da da da oc da da fi en zh ja zh da da da da da da
Tilskud med B12 -vitamin forsinker udvikling af Parkinsons syge
Oversigt over vitaminer, mineraler, omega-3, omega-6 og Q10
Vægttab der virker og holder i længden
Anti-aging med vitaminer og mineraler
Motion - vejen til bedre velvære
Tilskud med B12 -vitamin forsinker udvikling af Parkinsons syge
Patienter, der netop har fået diagnosticeret Parkinsons syge, og som har lave niveauer af B12-vitamin, udvikler sygdommen hurtigere end dem med højere niveauer af B12-vitamin. Det fremgår af et nye studie, og forskerne foreslår derfor tilskud med vitaminet for at forsinke udviklingen af sygdommen. Tidligere studier afslører desuden, at B3-vitamin og Q10 også har en positiv effekt på sygdommen.
Parkinsons sygdom, der kommer snigende, er en af de almindeligste kroniske sygdomme i nervesystemet. Sygdommen optræder især i 50-70-årsalderen, og den skyldes nedbrudte nerveceller og mangel på signalstoffet dopamin, som hjernen bruger til kontrol af diverse bevægelser. Symptomerne kan typisk være den ukontrollerede rysten samt muskelstivhed, langsomme bevægelser, dårlig balance, træthed og nedsat mimik i ansigtet. Sygdommen kan også medføre depression og tab af kognitive færdigheder.
Mangel på B12-vitamin går ud over nervesystemet
B12-vitaminet har stor betydning for nervesystemet samt vedligeholdelse og nydannelse af nerveceller. Men ved Parkinsons sygdom er nervecellerne nedbrudte, og meget tyder i denne forbindelse på, at mangel på B12-vitamin øger risikoen for at udvikle sygdommen, og at den forværres hurtigere.
Det nye studie er publiceret i det videnskabelige tidsskrift Movement Disorders, og det afslører, at patienter med Parkinsons sygdom, og som har lave niveauer af B12-vitamin, har større problemer med hensyn til at holde balancen og at gå sikkert. Forskerne bag studiet antager, at det skyldes den i forvejen kendte effekt på B12-vitaminmangel, som går ud over det centrale og det perifere nervesystem.
Fakta om nervesystemets to dele
Det centrale nervesystem er hjernen og rygmarven, som begge er bygget op af nerveceller og nervefibre
Det perifere nervesystem er nerver, som går fra hjernen og rygmarven og ud til resten af kroppen.
Da nervesystemet er meget komplekst, kan skader give mange forskellige symptomer.
I forsøget blev de patienter, som netop havde fået diagnosen Parkinsons sygdom, delt op i tre grupper i henhold til deres niveau af B12-vitamin, og så blev patienterne fulgt i to år. Efter de første evalueringer fik patienterne mulighed for at tage et kontrolleret dagligt vitamintilskud, og omkring halvdelen fik forbedret deres niveau af B12-vitamin i blodet.
Forskerne fandt, at patienter med højere niveauer af B12-vitamin i blodet oplevede en langsommere udvikling af sygdommen i henhold til skalaen UPDRS (Unified Parkinson`s Disease Rating Scale), som anvendes til at vurdere og måle sygdommens symptomer og sværhedsgrader inden for kategorier som motoriske færdigheder, kognitive færdigheder, energi og humør.
Samtidig observerede forskerne, at de patienter, der manglede B12-vitamin, hurtigere øgede sværhedsgraden af Parkinsons sygdom, hvilket inkluderede symptomer som træthed, rysten, følelsesløshed, depression og paranoia.
Udbredt mangel på B12-vitamin skyldes flere årsager
Colibakterier i tyktarmen kan producere B-12 vitamin, men der er uenighed om optagelsen, som foregår i tyndtarmen. Animalske produkter er derfor den bedste kilde, og det antages sædvanligvis, at det kun er strikse vegetarer og veganere, som er i risiko for at udvikle mangel på B12-vitamin.
Men det viser sig, at mange andre og omkring hver fjerde amerikaner over 60 år mangler dette vitale vitamin, og vi kan nok forvente den samme tendens herhjemme. Det skyldes blandt andet, at evnen til at optage vitaminet fra kost eller tilskud forringes med alderen. Ja måske er det kun 1 procent af vitaminet, som bliver optaget.
Så meget tyder på, at der er en klar sammenhæng mellem aldringsprocesser, mangel på B12-vitamin og øget risiko for at udvikle Parkinsons sygdom.
For lidt mavesyre, overforbrug af alkohol, samt hormonpiller og sovepiller kan også nedsætte evnen til at optage vitaminet. Andre undersøgelser afslører, at omkring 20 procent af de, der tager metformin mod diabetes 2, har mangel på B12-vitamin eller er på grænsen til at få det.
B12-vitaminmangel kan afsløres gennem en blodprøve. Mangel på B12-vitamin optræder ofte sammen med mangel på folinsyre.
Tilskud, optagelse og kvalitet
Mange tilskud med B12-vitamin indeholder meget store doser, fordi vi kan have så svært ved at optage det. Andre tilskud findes som sugetabletter, og de giver en langt bedre optagelse, da B12-vitaminet så optages direkte via mundslimhinden.
B12-vitamin hedder også cobalamin, og det findes på forskellige former i tilskud, hvor det er en god ide at nærlæse varedeklarationen.
Cyanocobalamin er syntetisk og indeholder cyanid, der er giftigt.
Methylcobalamin, som koster mere at fremstille, er ikke giftigt.
Behandling af perniciøs anæmi kræver indsprøjtning med vitaminet.
B-3 vitamin har også en positiv effekt på Parkinsons sygdom
Ifølge et andet studie kan patienter med tidlige stadier af Parkinsons sygdom også drage fordel af at indtage mere B3-vitamin fra kost eller tilskud. Det skyldes, at vitaminet både indgår i cellernes energiomsætning og i reparation af ødelagte nervecellers DNA. Med denne viden er det også vigtigt, at få nok B-3 vitamin som led i forebyggelsen af den frygtede sygdom.
B3-vitamin findes især i proteinholdige fødevarer som kød, fisk, fjerkræ, nødder, kerner og frø.
Mangler og dårlig udnyttelse kan især forårsages af ensidige kostvaner, alkoholmisbrug, aldringsprocesser, leversygdomme og længere tids brug af vanddrivende medicin.
Q10 kan lindre symptomerne ved Parkinsons sygdom.
Q10 er et coenzym, som findes i to former. Den ene form, ubiquinon, indgår i cellernes energiomsætning, som varetages af mitokondrierne. Den anden form, ubiquinol, fungerer som antioxidant, der beskytter cellerne og deres mitokondrier mod frie radikaler og oxidativ stress.
Ved Parkinsons sygdom har man fundet defekte mitokondrier i hjernen, og derfor har det været oplagt at undersøge effekten af Q10 nærmere.
Ifølge et japansk studie kan tilskud med 300 mg Q10 daglig lindre symptomerne hos nogle patienter med Parkinsons sygdom, og tilskud er derfor en mulighed som supplerende behandling.
Forskerne fandt, at det især var antioxidanten ubiquinol, som havde den positive effekt på Parkinsons sygdom. Men når det gælder tilskud, kan det i princippet være hip som hap – bare kvaliteten er i orden. Det vigtigste er nemlig, at kroppen kan optage Q10 og selv vekselvirke mellem de to former efter behov. Og det kræver selen.
Vi danner selv det meste Q10, men mængden daler gradvist fra 20-årsalderen, og mange mærker det især efter 50-årsalderen i form af dalende vitalitet.
Kolesterolsænkende medicin, statiner, hæmmer kroppens dannelse af Q10.
Det er muligt at kompensere for kroppens dalende eller hæmmede egenproduktion ved hjælp af tilskud, hvor der er dokumentation på kvaliteten. For Q10 er et stof, som vi har ret svært ved at optage, med mindre det har gennemgået en speciel olie- og varmeteknik, så Q10 krystallerne kan opløses fuldstændig, inden de optages fra tyndtarmen.
Vitamin B12 supplementation could postphone disease progression in Parkinson´s patients. News Medical Life Sciences, March 19, 2018
University of Leicehster. People with forms of early-onset Parkinsons disease may benefit from boosting niacin in diet, research suggest. ScienceDaily. 2017
Yoritaka A et al. Randomized, double-blind, placebo-controlled pilot trial of reduces coenzyme Q10 for Parkinson´s disease. PubMed 2015
Søg mere info på nettet
Klik her, hvis du vil søge mere info om B-12 vitamin
TIP! Se også de relaterede artikler
Ny forskning: B12-vitamin kan optages af visse planter
B-vitaminer gavner patienter, der er ved at udvikle psykoser
Vegetarer, veganere og folk med sclerose har brug for mere B12-vitamin
Mangel på B12-vitamin udløser træthed om dagen og søvnproblemer om natten
Vegetarkost øger med tiden risikoen for mangel på B12-vitamin
B12-vitamin hæmmer et enzym, som er involveret i Parkinsons sygdom
Nyttig viden om folinsyre (folsyre, folat, B9-vitamin)
Gravides niveau af B-vitaminer hænger sammen med børns risiko for eksem
Udbredt selenmangel øger risikoen for virusinfektioner, stofskiftesygdomme, nedsat fertilitet, neurologiske sygdomme, kræft og AIDS
B-vitaminer styrker den mentale sundhed - hele livet
Hvorfor er mangel på B12-vitamin så farligt?
Et højt indtag af B2-vitamin kan reducere migræneanfald
Skolebørns mangel på D-vitamin øger deres risiko for angst, depression og aggressiv adfærd senere i livet
Mange veganere og vegetarer mangler B12-vitamin
Husk B1-vitamin til energi, humør og fordøjelse
Zinkmangel fremmer aldringsprocesser, inflammationer og DNA-skader
Zinkmangel kan spille en rolle ved højt blodtryk
C-vitamin til hjernen og de kognitive evner
B6-vitamins rolle i forebyggelse af inflammationer og kræftudvikling
B3-vitamins terapeutiske potentiale ved Parkinsons sygdom
Læs om immunforsvaret og hvordan immunforsvaret kan rustes med de vitaminer og mineraler, som det er svært at få nok af gennem den sunde kost
» Mangel på selen i jorden hænger sammen med livsfarlige reaktioner på COVID-19
» Nyhed: Intravenøs behandling med zink til COVID-19 patienter
» Kan tilskud med D-vitamin beskytte mod COVID-19 og andre infektioner?
» Krigen mod COVID-19 kræver fire vigtige næringsstoffer, som mange mangler
» Coronainfektion og nyt håb: C-vitamin til forebyggelse og intravenøs behandling ved livstruende komplikationer
» Mangel på selen øger risikoen for virusinfektioner og at de bliver farligere!
» Mangel på D-vitamin øger risikoen for virusinfektioner og tilstødende komplikationer
» Husk at få nok selen til immunforsvaret - hele livetHusk at få nok selen til immunforsvaret - hele livet
» Styrk immunforsvaret med C-vitamin
» D-vitamin forebygger influenza og luftvejsinfektioner
» Selen kan forebygge infektioner og kræft
- men forskere advarer om faldende indtag
» Zink modvirker infektioner, eksem og herpes
- og mangler er udbredt
frie radikaler og antioxidanter
oxidativ stress og inflammation
Sakset fra magasinet Helse
healthandscience.eu sætter fokus på den udbredte mangel på D-vitamin, som både kræver mere fokus i forebyggelse og behandling.
Klik her, og se alle artikler om D-vitamin
Kært barn har mange navne
Q10 optræder under så mange forskellige navne, at man nemt løber sur i det. Her er en oversigt over de to Q10-formers mange synonymer:
◊ Oxideret Q10  ◊ Normalt Q10 ◊ CoQ10 ◊ Q ◊ Ubikinon ◊ Ubiquinon ◊ Ubidecarenon
◊ Reduceret Q10 ◊ Aktivt Q10 ◊ CoQH ◊ Ubikinol ◊ Ubiquinol ◊ QH ◊ QH2 ◊ QX
Er der i grunden nogen forskel? Er ubiqinol bedre end ubiqinon?
Ubiquinon eller Ubiquinol spiller det i grunden nogen rolle?
Klik her og se...
et kort uddrag fra programmet Sundhedsmagasinet på DR1 om danskernes mangel på D-vitamin, og myndighedernes manglende vilje til at gøre noget ved problemet.
Tjek før du køber et Q10 produkt:
Optagelighed og dokumentation er nøglen
Undersøgelser har vist, at den bedste optagelighed opnås, når det aktive stof er opløst i en form for olie og indkapslet i bløde, lystætte (lys kan ødelægge Q10) gelatinekapsler. Mange præparater opfylder umiddelbart dette krav, uden at de nødvendigvis har samme høje optagelighed. Den eneste måde du kan sikre dig at produktet er virksomt med høj optagelighed og er et sikkert produkt er at kontakte producenten og bede om at få tilsendt dokumentation for:
- at produktets Q10-indhold ikke er i krystalform
Q10-råvaren består af krystaller som ikke optages nemt i kroppen. Derfor er det vigtigt at deres Q10 er omdannet til en homogen og letoptagelig form, der sikrer en høj optagelighed af Q10 i kroppen. Dvs Q10 er blandet med olie og de har teknikken og patenterede metode til at frigøre Q10-molekylerne fra krystal-formen.
- at deres Q10 er natur-identisk
Det vil sige, at Q10-molekylerne i produktet er helt identiske med den Q10 som kroppen selv fremstiller i en beskeden mængde. Kroppen skelner derfor ikke mellem produktets Q10 og kroppens egen produktion af Q10.
Ligeledes kan du undersøge om produktet også sælges som lægemiddel, da der stilles strenge krav til kvalitet og kontrol samt krav om de nødvendige optagelighedsstudier for at opnå lægemiddel-godkendelse.
Det er også af betydning om produktet er anvendt i forskning, da det kræver fremstilling under farmaceutisk kontrol efter lægemiddelforskrifter.
Vælg dit kosttilskud med omhu
Spørg efter produkter der er dansk produceret og som via forskning kan bevise optagelighed og dermed virkning, så er du sikker på
◊ at de aktive stoffer er tilstede i de rette mængder
◊ at de optages i kroppen
◊ at de virker efter hensigten
◊ at de er sikre at indtage
International Coenzyme Q10 Association
Toolmaster.dk - Hjemmesider, webshops & søgemaskineoptimering